钦定古今图书集成/明伦汇编/闺媛典/第144卷 > 李政继室范氏
## 钦定古今图书集成/明伦汇编/闺媛典/第144卷 > 李政继室范氏

按《淮安府志》：范氏，李政继室。政为河南胙城县尹，前
妻子元没，遗孙在抱。政致仕归，亦死。范年十八，政临
危语范曰：“汝年幼，当择人嫁之。”范垂涕曰：“待后再商。”
及政没，遂杜门纺绩，抚二孤。至亲或有所询，必隔帷
应之，未尝露面。豪族求娶，则厉声叱之。弘治中旌表。